Subject: ~{@kI'#(KD#)~}

From: [email-masked] (Xingdong Ma)
Date: Thu, 5 Aug 1993 07:19:06 GMT

离骚（四）
     
    跪敷衽以陈词兮，耿吾既得中正（音“争”）；
    驷玉虬以乘【“翳”，下为“鸟”】（音“义”）兮，
           溘埃风余上征；
    朝发轫于苍梧兮，夕余至乎县圃；
    欲少留此灵琐兮，日忽忽其将暮；
    吾令羲和弭节兮，望崦嵫而匆迫（音“伯”）；
    路曼曼其修远兮，吾将上下而求索；
    饮余马于咸池兮，总余辔乎扶桑；
    折若木以拂日兮，聊逍遥以相羊；
    前望舒使先驱兮，后飞廉使奔属（音“主”）；
    鸾皇为余先戒兮，雷师告余以未具；
    吾令凤鸟飞腾夕，继之以日夜（音“玉”）；
    飘风屯其相离兮，帅云霓而来御；
    纷总总其离合兮，斑陆离其上下（音“互”）；
    吾令帝阍开关兮，倚阊阖而望予（音“余”）；
    时暧暧其将罢兮，结幽兰而延伫；
    世溷浊而不分兮，好蔽美而嫉妒。

    朝吾将济于白水兮，
          登阆风而【“渫”，“纟”旁】（音“谢”）马（音“母”）；
    忽反顾以流涕兮，哀高丘之无女；
    溘吾游此春宫兮，折琼枝以继佩（音“皮”）；
    及荣华之未落兮，相（音“向”）下女之可诒；
    吾令丰隆乘云兮，
          求宓（本音“觅”，此处通“伏”）妃之所在（音“止”）；
    解佩【“镶”，“纟”旁】以结言兮，
          吾令蹇修以为理；
    纷总总其离合兮，
          忽纬【左“纟”，右繁体“画”】（音“画”）其难迁；
    夕归次于穷石兮，朝濯发乎洧盘（音“班”）；
    保厥美以骄傲兮，日康娱以淫游；
    虽信美而无礼兮，来违弃而改求；
    览相观于四极兮，周流乎天余乃下（音“互”）；
    望瑶台之偃蹇兮，见有【女戎】之佚女；
    吾令鸩为媒兮，鸩告余以不好；
    雄鸠之鸣逝兮，余犹恶其佻巧（音“俏”）；
    心犹豫而狐疑兮，欲自适而不可；
    凤皇既受诒兮，恐高辛之先我；
    欲远集而无所适兮，聊浮游以逍遥；
    及少康之未家兮，留有虞之二姚；
    理弱而媒拙兮，恐导言之不固；
    世溷浊而嫉贤兮，好蔽美而称恶（音“务”）；
    闺中既已邃远兮，哲王又不寤；
    怀朕情而不发兮，余焉能忍此终古（音“固”）。

  ≈≈≈≈≈≈≈≈≈≈≈≈≈≈≈≈≈≈≈≈≈≈≈≈≈≈≈≈
         弘甫＠蓝野书屋     ※  海纳百川有容乃大
         [email-masked]    ※  壁立千仞无欲则刚
  ≈≈≈≈≈≈≈≈≈≈≈≈≈≈≈≈≈≈≈≈≈≈≈≈≈≈≈≈